arsti vastuvõtt | Rasedus ja sünnitus | Arsti nõuanded | Küsi nõu Eesti tipparstidelt! - Kliinik.ee
arsti vastuvõtt 31.10.04 / Rasedus ja sünnitus
Tere, lugupeetud Dr. Galina Litter!
Olen lugenud Teie vastusi ja soovitusi ning sain aru, et on võimalus tulla Teile vastuvõttule.Kahtlustan praegu rasedust ja olen segaduses.Mul on oma perearst olemas, kuid naistearsti juures pole ma kunagi käinud.Kas on siiski võimalik tulla Teile vastuvõttule ja kas selleks on vaja oma perearsti saatekirja või saan ma ise Teiega aja kokku leppida(mis oleks parem variant)?
Valentina(20)
Lugupeetud Valentina!
Parim oleks aeg reserveerida online teel minu asutuse kodulehekülje www.naistearst.ee kaudu.
Perearsti saatekirja ei ole vaja.
Kontrollige viimase menstruatsiooni 1. päev.
Kui rasedus on väga väike, võtke ~1cm hommikust uriini laboritopsiga vm. kaasa.
Kui Teil on olemas veregrupi ja reesuskuuluvuse analüüsi vastus, tehke koopia ja võtke koopia kaasa.
Kui siiski soovite helistada, siis 5-10 min. enne täistundi või enne pooltundi, sest igal täistunnil ja igal pooltunnil siseneb uus patsient või kella 14-15 vahel, kui majas on sanitaartund.
Vastuvõtule tulles mõelge ka oma plaanist võimaliku raseduse suhtes.
Alati on Teile kasuks, kui nimetate vastuvõtul, et olete esmakordselt naistearstil.